
Kenapa Terlalu Mudah Membid ahkan Amalan 

Seseorang?? 

Pendahuluan 

Islam adalah agama yang sangat sempurna dari sudut aqidah dan 
syariat. Dari sudut aqidah, tidak berlaku sama sekali perbezaan 
aqidah antara seorang rasul yang diutus dengan rasul yang lain. 
Kesemua rasul-rasul membawa aqidah yang satu iaitu 
mentauhidkan Allah Taala daripada segala sitat yang mendokong 
unsur-unsursyirik. 

Namun dari sudut syariat yang merupakan hukum-hukum feqh 
yang memandu setiap perbuatan para mukallat, berlaku 
perbezaan antara setiap para nabi dengan nabi yang lain. Sebagai 
contoh golongan Bani Israel sebelum kedatangan Rasulullah 
diharamkan daripada memakan unta namun Rasulullah datang 
dengan syariat yang baru dengan membenarkan manusia yang 
beriman kepada Allah untuk memakan daging unta. 

Oleh itu, syariat yang dibawa oleh Rasulullah dicipta khusus oleh 
Allah bagi menjadi satu perundangan hidup yang akan 
bersesuaian dengan semua keadaan dan masa bermula dengan 
pengutusan Nabi Muhammad s.a.w sebagai penutup kepada 
semua nabi-nabi dan rasul terdahulu sehinggalah menjelangnya 
kiamat. 



Jawapan Kepada Soalan 

Masyarakat muslim pada hari ini sering disibukkan dengan 
persoalan yang berhubung kait dengan permasalahan Sunnah dan 
Bid^ah yang banyak mengelirukan pemikiran masyarakat sehingga 

berlakunya tindakan sebahagian masyarakat yang membicTahkan 
sebahagian amalan masyarakat Melayu di Malaysia khususnya 
atas alasan bahawa perbuatan dan amalan tersebut tidak 
dilakukan oleh Rasulullah s.a.w. 

Sememangnya tidak dinatikan di dalam masyarakat Melayu 
terdapat banyak tradisi dan amalan yang diwarisi sejak zaman 
berzaman yang tidak dilakukan oleh Rasulullah pada zaman 
baginda secara seratus peratus. Contohnya amalan membaca 
Yasin pada malam Jumaat, mengadakan tahlil dan kenduri arwah, 
mengadakan rumah terbuka sempena hari raya dan menyambut 
kelahiran Rasulullah. Namun, adakah amalan-amalan ini akan 
menjadi haram dan bid^ah hanya semata-mata Rasulullah tidak 
melakukannya? 

Mana-mana individu yang terus mengharamkan amalan-amalan ini 
semata-mata dengan hujah "tidak dilaksanakan oleh Rasulullah", 
tindakan tersebut adalah silap kerana setiap perbuatan tersebut 
perlu diteliti secara ilmiah adakah di sana sebarang dalil yang 
mengharamkan perlaksanaan perbuatan tersebut secara langsung 
atau tidak. 

Sebagai contoh, apakah sebenarnya sambutan "Maulidurrasul"? 
Bagaimana cara perlaksanaan majlis tersebut? Adakah majlis itu 
diselang-seli dengan acara-acara yang diharamkan oleh Allah? 

Seandainya maksud perayaan menyambut "Hari Kelahiran 
Rasulullah" itu adalah satu majlis yang diadakan untuk mengingati 
Rasulullah yang diisi dengan ceramah agama, bacaan syair-syair 
Arab seperti berzanji dan Burdah Imam Al-Busoiri yang memuji 
peribadi Rasulullah, memberi hadiah kepada faqir miskin dan 
sebagainya, maka majlis ini adalah dibenarkan oleh Islam 
sekalipun Rasulullah sendiri tidak menyambut hari kelahirannya 
secara jelas. 1 

Kita bukan ingin mencipta amalan baru di dalam Islam. Kita hanya 
ingin membuat satu langkah untuk mengaturkan satu program 
yang diselitkan dengan amalan-amalan yang dibenarkan oleh 
Islam. 



1 Walaubagaimanapun Rasulullah pernah menyatakan bahawa baginda berpuasa pada hari 
Isnin dan pada hari Isninlah baginda dilahirkan. Ini membawa erti bahawa Rasulullah sendiri 
meraikan hari kelahirannya setiap minggu secara tidak langsung. 

Islam meminta penganutnya agar cintakan Rasulullah dan 
membahagiakan masyarakat yang kurang bekemampuan. Lalu 
masyarakat Islam di Malaysia dan negara-negara lain 
mengadakan sambutan Maulid Al-Rasul dengan mengadakan 
ceramah, memuji Rasulullah dan memberikan hadiah untuk 
masyarakat faqir miskin yang kesemuanya adalah untuk 
merealisasikan makna "cintakan Rasul" dan "membantu orang 
miskin". 

Kesimpulan awal yang boleh diutarakan kepada sidang pembaca 
ialah: mengadakan satu bentuk pendekatan baru yang menyokong 
asas-asas Islam adalah dibenarkan dan bukanlah perkara yang 
haram dan diada-adakan di dalam Islam (bid^ah). 

Tugas untuk memastikan program yang dilaksanakan dan amalan 
yang dijalankan bertepatan atau tidak dengan Islam adalah tugas 
para fuqaha. 

Orang yang tidak mempunyai kepakaran dalam bidang ilmu Islam 
sama sekali tidak berhak untuk menghukum sesuatu perkara 
dengan label "haram" dan "bid^ah" hanya semata-mata kerana 
alasan Rasulullah tidak membuat acara dan tindakan tersebut 
bahkan banyak kes yang menunjukkan bahawa orang yang 
mengatakan Rasulullah tidak melakukan perkara begini dan 
begini, orang tersebut sebenarnya tidak menjumpai hadith-hadith 
yang menunjukkan bahawa sebenarnya Rasulullah sendiri pernah 
melakukan perkara tersebut. 

Oleh kerana pemahaman yang baik berkaitan dengan Sunnah dan 
Bid^ah ini adalah satu perkara yang sangat penting, Saya akan 
membincangkan secara panjang lebar perkara-perkara yang 
berkaitan dengan soalan yang telah ditujukan kepada Saya 
dengan membahagikan perbincangan ini kepada beberapa tajuk 
kecil yang berkaitan rapat dengan soalan yang diutarakan. 



pdfMachine 
I s a pdf writer that produces quality PDF files with ease! 

Produce quality PDF files in seconds and preserve the integrity of your original documents. Compatible across 
nearly all Windows platforms, if you can print from a windows application you can use pdfMachine. 

Get yours now! 



Pembahagian Manusia Kepada Dua Golongan: 
Muqallid Dan Mujtahid 

Di dalam ilmu Usul Feqh, manusia itu terbahagi kepada dua 
golongan; 

1. golongan yang mempunyai keilmuan Islam yang begitu hebat 
dan memenuhi syarat-syarat yang tertentu sehingga mereka 
layak untuk mengeluarkan hukum-hakam feqh. 

Mereka ini digelar sebagai golongan mujtahid. Syarat-syarat 
yang melayakkan mereka untuk sampai ke satu peringkat 
sehingga mampu mengeluarkan pandangan berdasarkan 
dalil-dalil syarak (ijtihad) tidak akan dibincangkan di ruangan 
ini kerana perbahasannya terlalu panjang yang akan didapati 
di dalam kitab-kitab Usul Fiqh. 

2. golongan yang tidak mempunyai tahap keilmuan yang begitu 
hebat dan tidak memenuhi syarat-syarat seorang mujtahid. 
Atas dasar mereka tidak memenuhi syarat-syarat seorang 
mujtahid, golongan ini tidak layak untuk mengeluarkan 
pandangan di dalam hukum-hakam feqh. 

Golongan ini digelarsebagai golongan muqallid. 

Kesimpulan yang boleh dibuat adalah: atas dasar ketinggian ilmu 
dan akal yang dimiliki oleh si mujtahid, maka Islam memberikan 
hak kepadanya untuk menggunakan segala kemahiran ilmu dan 
pemikiran yang ada untuk mencari hukum-hukum feqh 
berpandukan dalil-dalil yang diterima oleh syarak. 

Golongan muqallid pula boleh dibahagikan kepada dua golongan. 

Golongan yang pertama ialah golongan ilmuan Islam yang 
mempelajari selok-belok agama Islam namun tidak memiliki tahap 
ilmu yang begitu tinggi yang sepatutnya dimiliki oleh seorang yang 
bergelar mujtahid. 

Golongan kedua pula ialah golongan Muslim yang tidak 
mempelajari selok belok agama Islam dengan baik namun 
berkemungkinan mereka adalah pakar di dalam bidang-bidang 
yang lain seperti bidang perubatan, sains dan teknologi, pemikiran 
dan sebagainya. 

Tugas Seorang Mujtahid Dan Tugas Seorang Muqallid 

Tugas mujtahid 

Seorang mujtahid, tugasnya adalah mencari hukum-hukum Allah 
yang pada hakikatnya telahpun wujud tetapi sebahagiannya tidak 
dinyatakan oleh Allah dan Rasul secara jelas. Oleh itu golongan 
mujtahid akan mencari hukum-hukum feqh tersebut berdasarkan 
kajian mereka terhadap dalil-dalil yang diterima oleh syarak. 

Jelasnya tugas seorang mujtahid adalah mencari hukum yang 
telah ada. Mereka bukan orang yang mencipta hukum. Mereka 
hanya sebagai pencari hukum. Prot. Doktor Salim Abu 'Asi, salah 
seorang tokoh pengajar di Masjid Al-Azhar Al-Syarif telah 
membawa satu contoh yang mudah berkaitan dengan tugas 
mujtahid. 

Beliau mengumpamakan golongan mujtahid dengan seorang yang 
mencari barang yang hilang. Orang yang mencari barang yang 
hilang akan mencari dan menyelongkar setiap sudut yang ada di 
dalam rumahnya demi semata-mata ingin mencari barang tersebut 
yang mungkin terselinap di bawah lipatan kain atau sebagainya. 

Apabila dia menemui barang tersebut, dia hanyalah orang yang 
menjumpai barang yang hilang tersebut. Dia bukanlah orang yang 
mencipta barang tersebut. 

Begitu juga dengan golongan mujtahid. Mereka hanyalah sekadar 
pencari hukum-hukum yang telah sedia ada berdasarkan 
kepakaran ilmu yang mereka miliki yang membantu mereka dalam 
memahami nas-nas Al-Quran dan Hadith. 

Selalunya para mujtahid akan berbeza pandangan di dalam 
memahami dalil-dalil syarak sehingga menyebabkan perbezaan 
pandangan mereka di dalam hukum-hakam feqh. Ini hanyalah 
kerana mereka berbeza pandangan di dalam memahami satu-satu 
dalil yang kadang-kadang kesemua daripada mereka berhujah 
dengan dalil yang sama namun mereka berbeza pandangan di 
dalam memahami dalil tersebut. 

Sebagai contoh di dalam masalah hukum apabila seseorang 
menyembelih seekor binatang betina yang halal dimakan lalu dia 
mendapati di dalam rahim binatang tersebut ada janin yang telah 

mati sebaik sahaja induknya mati disembelih. Apakah hukum 
memakan janin tersebut? 

Para ulama berbeza pandangan dalam menentukan hukum 
memakan janin binatang ini. 

Di dalam mazhab Al-lmam Abu Hanitah, hukum memakan janin 
tersebut adalah haram kerana dia mati dengan tidak disembelih. 
Di dalam mazhab Al-lmam Al-SyatPe pula, seseorang itu boleh 
memakan daging janin yang mati tersebut kerana ibunya telahpun 
mati dalam keadaan telah disembelih. 

Hujah kedua-dua pihak adalah satu hadith nabi yang sama tetapi 
setiap pihak berbeza pandangan di dalam memahami makna 
hadith tersebut 1 

Walaupun kedua-dua pandangan ini berbeza tetapi kedua-duanya 
diterima oleh Allah Taala berdasarkan satu hadith Rasulullah: 

* 2 2 & s # a t& s s o 

yang bermaksud: 

1 Hadith yang dimaksudkan ialah sepotong hadith nabi yang diriwayatkan oleh Al-lmam Al- 
Tarmizi yang berbunyi: 

^l ? ' ' o ? , , 

(( <u( i\S"i ju^Jl i^i )) 

yang bermaksud: Sembelihan janin adalah sembelihan si ibu 

Perbezaan berlaku apabila Mazhab Al-Syafi~e membaca hadith ini dengan menjadikan baris 

ta marbutoh (<uf «6"i) dengan baris depan sedangkan Imam Abu Hanitah membaca hadith ini 

dengan menjadikan baris ta marbutoh dengan barus atas. Apabila baris berubah, ia 
membawa kepada perubahan makna yang membawa kepada perubahan hukum. 

Cara pembacaan yang dibaca oleh Al-lmam Al-Syafi~e akan membawa makna: 

"Sembelihan si janin akan terhasil apabila si ibu disembelih" sedangkan cara pembacaan Al- 
Imam Abu Hanitah akan menyebabkan makna yang terhasil ialah: "Sembelihan si janin 
adalah sebagaimana sembelihan si ibu". 

Oleh itu Al-lmam Abu Hanitah mengatakan bahawa sebagaimana si ibu perlu untuk 
disembelih maka si janin juga mesti disembelih. Seandainya tidak, janin tersebut tidak boleh 
dimakan. 

Daripada ^Amr bin AI-^As sesungguhnya beliau mendengar 
Rasulullah s.a.w bersabda: 

"Apabila si hakim (mujtahid) mengeluarkan pandangannya di 
dalam mencari hukum-hakam fiqh berdasarkan ijtihad lantas 
pandangannya bertepatan dengan hukum yang betul di sisi Allah, 
maka dia dia akan diberikan dua pahala. Namun apabila dia 
berijtihad lalu pandangannya tidak bertepatan dengan pandangan 
yang betul di sisi Allah maka dia akan diberikan satu pahala". 



Tugas muqallid 

Adapun tugas seorang muqallid, tugasnya hanyalah semata-mata 
mengikut hukum-hakam yang telah dinyatakan oleh golongan 
mujtahid. Ini kerana golongan muqallid sekalipun di kalangan 
mereka ada yang mempelajari selok belok Islam, namun tugas 
untuk memutuskan sebarang hukum di dalam apa sahaja masalah 
sekalipun bukanlah tugas mereka. Tugas mencari gali hukum 
daripada dalil-dalil fiqh adalah tugas golongan mujtahid sahaja. 

Sebab utama mengapa golongan muqallid diharamkan oleh Islam 
untuk mengeluarkan pandangan yang berkaitan dengan hukum- 
hakam Islam adalah: hukum-hakam Islam merupakan ciptaan 
Allah Taala sahaja. Allahlah yang menggubal segala peraturan di 
dunia ini. Manusia tidak ada hak untuk memutuskan sebarang 
peraturan. Oleh kerana itu penentuan hukum sama ada halal atau 
haram hanyalah hak mutlak Allah Taala. 

Selepas kewatatan Rasulullah yang ditugaskan oleh Allah untuk 
menerangkan kepada manusia hukum-hukum Allah, tugas untuk 
menatsirkan kalam Allah dan kalam Rasul hanya diserahkan 
kepada para ulama Islam yang sampai ke tahap ijtihad. Golongan 
mujtahid diawasi dengan satu disiplin ilmu Islam yang bernama 
ilmu Usul Fiqh. Ilmu ini adalah undang-undang yang perlu diikuti 
oleh golongan mujtahid di dalam tugasan mereka mencari hukum- 
hukum Islam. 

Seandainya semua orang yang membaca nas Al-Quran dan hadith 
Rasulullah diberikan hak untuk menatsirkan apa sahaja yang 
mereka tahami daripada nas tersebut, maka syariat Allah ini akan 
menjadi porak-peranda kerana bukan semua manusia mempunyai 
kepakaran di dalam menatsirkan kehendak Allah Taala yang 

diabadikan di dalam Al-Quran, hadith Rasulullah dan dalil-dalil fiqh 
yang lain. Ini kerana ijtihad adalah berkait rapat dengan 
penguasaan seseorang itu di dalam ilmu bahasa Arab 
memandangkan Al-Quran dan hadith Rasulullah adalah di dalam 
bahasa Arab, penguasaan di dalam ilmu Usul Fiqh dan kecerdikan 
yang dianugerahkan oleh Allah kepada seseorang. 

Atas sebab inilah, seseorang muqallid hanya diminta oleh Islam 
untuk mengikut apa sahaja hukum-hukum fiqh yang dinyatakan 
oleh para mujtahid yang telahpun menghabiskan segala usaha 
dan daya mereka di dalam memahami kehendak Allah Taala. 

Seandainya seseorang individu Muslim itu menyedari hakikat yang 
dinyatakan sebentar tadi, sudah pasti tidak akan timbul soalan: 
"Mana satukah yang menjadi pegangan? Kalam Nabi atau kalam 
ulama?" kerana kalam nabi tidak boleh ditatsirkan sewenang- 
wenangnya semata-mata berdasarkan pandangan individu tanpa 
mengira adakah dia seorang mujtahid atau seorang muqallid. 

Golongan yang hanya dibenarkan oleh Allah untuk mengeluarkan 
hukum-hakam yang dicedok daripada dalil-dalil syarak hanyalah 
golongan mujtahid dalam keadaan bahawa bukan semua ulama 
adalah golongan mujtahid. Lebih-lebih lagi seseorang mujtahid 
tidak dibenarkan berijtihad seandainya dalil yang wujud adalah 
dalil yang terlalu jelas (qafie) dari sudut sanad (Qafiyyat Al- 
Tsubut) dan ketahaman nas (Qafiyyat Al-Dilalah). 



Konsep Berlapang Dada Di Dalam Masalah Khilaf 
(Hukum-Hukum Yang Berlaku Perbezaan Pandangan 
Di Kalangan Para Mujtahld) 

Di dalam Islam, hukum-hukum feqh terbahagi kepada dua 
keadaan. 

1) Hukum-hukum yang disepakati oleh semua ulama. 

2) Hukum-hukum yang berlaku perselisihan di kalangan 
para ulama. 

Apabila seluruh para ulama telah bersetuju terhadap hukum 
sesuatu masalah, persetujuan mereka ini menurut istilah ilmu Usul 
Fiqh dinamakan sebagai Ijma'. Apabila ijma' berlaku, seluruh umat 

Islam wajib untuk mengikut pandangan tersebut tanpa berbelah 
bagi. Bahkan ulama yang muncul selepas berlakunya sesuatu 
hukum yang telah disepakati (iaitu selepas berlakunya ijma'), 
mereka dilarang untuk mengeluarkan pandangan baru yang 
bercanggah dengan ijma' tersebut. 

Sebagai contoh, seluruh para ulama Islam bersetuju bahawa solat 
tardu subuh, zohor, asar, maghrib dan isyak adalah wajib. Apabila 
telah berlaku ijma', tidak boleh bagi mana-mana mujtahid untuk 
mengeluarkan pandangan baru bahawa sebenarnya solat lima 
waktu tersebut adalah tidak wajib walaupun beliau mendatangkan 
hujah-hujah daripada Al-Quran dan hadith Rasulullah sendiri. Ini 
kerana Rasulullah telah menjamin bahawa seluruh para ulama 
tidak akan bersetuju terhadap satu perkara yang bercanggah 
dengan syara'. 1 

Walaubagaimanapun, para ulama selalunya berselisih pandangan 
dalam menetukan kebanyakan hukum-hakam fiqh. Apabila 
sesuatu hukum itu berlaku perselisihan pandangan di kalangan 
para mujtahid, golongan muqallid boleh mengikut mana-mana 
pandangan ulama tersebut. Setiap seorang di kalangan 
masyarakat Islam perlu berlapang dada dalam berhadapan 
dengan masalah yang berlaku perselisihan pandangan para 
ulama. 

Ini kerana perkara khilatiah (perkara yang berlaku perselisihan 
pandangan para mujtahid di dalam menentukan hukum) adalah 
rahmat Allah yang dianugerahkan kepada umat Islam. Setiap 
seorang berhak untuk memilih mana-mana pandangan tanpa perlu 
untuk memaksa orang lain mengikut pandangan yang 
dipegangnya. 

Contohnya dalam masalah pembatalan wuduk apabila 
bersentuhan kulit antara lelaki dan wanita yang bukan mahram. 

Menurut pandangan Al-lmam Al-Syafie, apabila kulit seseorang 
lelaki bersentuhan dengan kulit seseorang wanita yang bukan 



1 Antara hadith yang menunjukkan bahawa para ulama tidak akan bersekongkol dalam 
melakukan kemungkaran adalah satu hadith yang diriwayatkan oleh Ibnu Majah yang 
berbunyi: 

yang bermaksud: Sesungguhnya umatku tidak akan bersepakat atas satu kesesatan. 

mahram si lelaki, wuduk lelaki tersebut adalah batal sama ada dia 
terangsang syahwatnya atau tidak. 

Mazhab Al-lmam Malik pula berpandangan bahawa wuduk lelaki 
tersebut hanya akan batal seandainya dia teransang syahwatnya. 
Namun seandainya tidak, wuduknya tidak batal. 

Mazhab Abu Hanitah pula mengatakan bahawa wuduk lelaki itu 
tidak akan terbatal semata-mata atas sebab sentuhan melainkan 
apabila dia melakukan hubungan jenis dengan wanita tersebut. 
Apabila hubungan jenis berlaku, wuduk mereka akan terbatal 
menurut pandangan Al-lmam Abu Hanitah. 

Oleh itu, tidak wajar bagi mana-mana individu yang berpegang 
dengan pandangan Al-lmam Al-SyatPe memaksa orang lain untuk 
berpandangan dengan pandangan yang dipegangnya. Sepatutnya 
dia perlu berlapang dada dan boleh menerima seandainya orang 
lain berpegang dengan pandangan yang berbeza dengan 
pandangan yang dipegang olehnya. 

Ibnu Raslan di dalam matan Zubadnya menyebut: 

Ji *A -j J /•» \t J^-ij JujcJIj dilUj ^j^UiJij 

yang bermaksud: 

• Dan Ai-Syatre, Malik dan Nu'man (Abu Hanitah), 

• Begitu juga dengan Ahmad bin Hanbal dan Sutyan, 

• Begitu juga dengan seluruh para mujtahid yang lain, 

• Kesemuanya di atas petunjuk dan perbezaan pandangan itu 
adalah rahmat. 

Konsep berlapang dada ini sangat penting untuk ditahami oleh 
masyarakat. Para ilmuan Islam perlu mengingatkan kepada 
masyarakat bahawa: masalah-maslah fiqh yang berlaku 
perbezaan pandangan para mujtahid di dalam menentukan hukum 
sebenarnya adalah rahmat kepada umat dan bukan sebagai 
sebab untuk bergaduh dan bersengketa. Perkara khilat tidak perlu 
dijadikan isu yang dibesar-besarkan sehingga mengakibatkan 

perbalahan dan pergaduhan yang hanya berpunca daripada 
perselisihan para mujtahid dalam menentukan hukum. 



Kesilapan Mujtahid Dalam Mengeluarkan Hukum 
Hanya Akan Diketahui Secara Sebenarnya Di Akhirat 
Nanti 

Para ulama Usul Fiqh telah membincangkan satu persoalan iaitu; 
apabila berlaku perbezaan para ulama dalam sesuatu hukum, 
adakah kebenaran itu bersitat banyak ataupun kebenaran itu 
hanyalah satu sahaja di sisi Allah? 

Kebanyakan para ulama Usul Fiqh berpandangan bahawa 
kebenaran di sisi Allah hanyalah satu sahaja. 

Contohnya dalam masalah batal atau tidak wuduk seseorang yang 
kulitnya bersentuhan dengan kulit wanita yang bukan mahramnya, 
pandangan yang betul di sisi Allah hanyalah satu sahaja daripada 
tiga pandangan yang telah dinyatakan sebentar tadi. 

Kadang-kadang berlaku salah taham di kalangan masyarakat 
dalam mencari pandangan yang betul tersebut. Segelintir individu 
berpandangan bahawa apabila sesuatu dalil sama ada daripada 
Al-Quran atau hadith Rasulullah secara zahirnya menyokong satu- 
satu pandangan atau zahir nas Al-Quran atau hadith bercanggah 
dengan satu-satu pandangan, maka seseorang muslim itu wajib 
untuk memakai pandangan yang bertepatan secara zahirnya 
dengan Al-Quran dan hadith Rasulullah dan wajib bagi setiap umat 
Islam untuk menolak mana-mana pandangan yang seakan-akan 
bercanggah dengan dalil. 

Untuk menjelaskan perkara ini, pembaca perlu untuk meneliti 
adakah pandangan fiqh itu merupakan satu-satunya pandangan 
yang dipegang oleh seluruh ulama Islam tanpa berkecuali (berlaku 
ijma') ataupun para mujtahid berbeza pandangan dalam 
menentukan hukum. 

Seandainya hukum fiqh tersebut adalah pandangan seluruh para 
ulama, maka pandangan yang bercanggah dengan pandangan itu 
wajib ditolak sebagaimana yang telah dinyatakan sebelum ini. 

Namun seandainya para ulama telahpun berbeza pandangan 
dalam menentukan hukum, maka sekalipun zahir nas Al-Quran 
atau hadith Rasulullah bercanggah dengan salah satu pandangan, 
kita tidak boleh untuk menghalang mana-mana individu untuk 
memegang pandangan tersebut. Ini kerana kebenaran yang satu 
di dalam hukum-hukum yang berbeza dari sudut pandangan 
mujtahid hanyalah akan diketahui di akhirat nanti. 

Oleh yang demikian, apabila berlaku pandangan hukum yang 
pelbagai yang diutarakan oleh para fuqaha, sekalipun pandangan 
fuqaha yang kita pegang itu adalah salah di sisi Allah, kita tetap 
tidak berdosa kerana: 

1) Allah tidak meminta golongan muqallid untuk mencari 
pandangan yang betul di sisi Allah. Allah hanya meminta 
mereka untuk mengikut pandangan para mujtahid. Apabila 
mereka telah mengikut salah satu pandangan para fuqaha yang 
berlaku perbezaan pandangan, muqallid telahpun 
melaksanakan perintah Allah iaitu; memegang pandangan para 
mujtahid. 

2) Golongan fuqaha diminta oleh Allah untuk mencari kebenaran 
di dalam hukum feqh berdasarkan apa yang dilihat dan diteliti 
oleh akal pemikiran mereka berdasarkan ijtihad masing-masing. 
Allah tidak meminta golongan fuqaha untuk memastikan 
bahawa pandangan yang dipegang oleh mereka adalah mesti 
pandangan yang "betul" di sisi Allah. Seandainya mereka 
diminta untuk memastikan bahawa pandangan mereka adalah 
betul-betul pandangan yang "betul" di sisi Allah, ia akan 
menyebabkan mereka tidak akan mampu untuk menunaikan 
perintah tersebut kerana Allah dan Rasul tidak menyediakan 
dalam kebanyakan masalah-masalah fiqh dalil-dalil yang begitu 
jelas yang akan menyatukan seluruh pandangan para fuqaha 
dari sudut hukum. 

Satu konsep ilmu telah dinyatakan di dalam satu kitab Usul Fiqh 
yang berjudul al-Bahru al-Muhit (Ja>UJi y^\)'. 

& < ■& , ^ ° & < * ^ <° . < ' , 

0\j i JJPU 0\j~>> \fij i J&-\j jJ (J^sJl 0\ : JjUI jA \jj\pt~p\ (wJ&IJla jj» ri^p^pj\j 

o ^ o o 

*0>», O-' 1« * O S S t , t , 

yang bermaksud: 

Dan pandangan yang betul di kalangan pandangan para ulama 
kami (ulama dalam mazhab Al-lmam Al-Syatre) adalah 
pandangan yang pertama iaitu pandangan yang mengatakan 
bahawa: 

Pandangan yang betul di dalam percanggahan para 
mujtahid dari segi hukum hanyalah satu sahaja dan 
pandangan-pandangan yang selain daripada pandangan 
yang satu ini adalah salah. 

Namun, dosa kerana salah dalam mencari kebenaran tersebut 
adalah dianggkat daripada mujtahid yang tersalah dalam ijtihadnya 
(mujtahid yang tersalah dalam mencari kebenaran tersebut 
diampunkan oleh Allah). 1 

Apabila kebanyakan dalil-dalil syara' adalah bersitat umum, samar 
dan tidak terlampau jelas (Zonniyyat al-Dilalah), ini menunjukkan 
bahawa Allah Ta^ala sengaja untuk menjadikan dalil-dalil tersebut 
bersitat sedemikian semata-mata untuk mewujudkan perbezaan 
pandangan para ulama di dalam memahami dalil-dalil tersebut 
yang akan menatijahkan perbezaan pandangan mereka dari sudut 
hukum-hakam fiqh sekalipun pandangan yang benar di sisi Allah 
hanyalah satu sahaja dari pandangan-pandangan yang pelbagai 
tersebut. 

Sebagaimana yang telah dijelaskan sebelum ini, perbezaan 
pandangan para ulama di dalam perbahasan fiqh adalah rahmat 
kepada umat Islam kerana mereka boleh beramal dengan mana- 
mana pandangan yang bersesuaian dengan suasana dan 
keadaan hidup masing-masing. 

Al-lmam Al-Zarkasyi turut menyebut di dalam kitab karangannya di 
atas: 

UjM^ iJ* j$j tfJJ°^ 3^-»i j>) ^ '• " 5 ^ " ij t C^' j? ^J 

Jlg^Ji Ci\ \1\ 1 J^-\j .J Js^\ d\ *j\*Lp\j ^*3uJl L^Jla d\ : dtijjaj 

cJJO Jaj Wj]j t <-.-.?-£* *Ui «JUj 



1 Sila layari laman web: http://feqh.al- 
islam.com/Displav.asp?Mode=0&MaksamlD=1106&DoclD=44&ParaqraphlD=1731&Diacratic 

yang bermaksud: 

Ibnu Al-Sobbagh berkata di dalam kitab "Al-^Uddah": 

"Abu lshaq Al-Marwazi dan Abu ^AH Al-Tobari menyatakan: 

"Sesungguhnya Mazhab Al-lmam Al-Syatre dan mazhab para 
pengikutnya adalah: Kebenaran hanya berada di dalam satu 
pandangan sahaja. Cuma seseorang mujtahid itu tidak tahu 
secara yakin bahawa pandangannya adalah merupakan 
pandangan yang betul tersebut. Dia hanya menyangka semata- 
mata bahawa pandangannya adalah pandangan yang betul. 1 



Contoh-Contoh Amalan Yang Dianggap Haram Dan 
BidAh Yang Bercanggah Dengan Nas Sedangkan 
Pada Hakikatnya la Adalah Sekadar Masalah Feqh 
Yang Berlaku Perbezaan Pandangan Di Kalangan 
Ulama Dalam Memahami Nas. 

Saya hanya akan memilih dua contoh amalan yang dikatakan 
salah dan tidak dibuat oleh Rasulullah sedangkan para ulama fiqh 
silam telah membahaskan hukum amalan tersebut secara panjang 
lebardi dalam kitab-kitab mereka. 

1. Ketika bertakbir nabi tidak mengangkat tangannya hingga ke 
paras telinga, cuma ke paras bahu. 

Di dalam masalah ini, para ulama Islam telah berbeza 
pandangan disebabkan mereka berbeza pendapat dalam 
meleraikan beberapa hadith Rasulullah yang seakan-akan 
bercanggah antara satu sama lain. 2 

a) Pandangan yang kuat di dalam mazhab Al-lmam Al-SyatPe 
ialah mengangkat tangan dengan menjadikan kedua tapak 
tangan separas bahu, kedua ibu jari tangan separas dua 
cuping telinga dan hujung jari separas hujung telinga 



1 http://feqh.al- 
islam.com/Display.asp?Mode=0&MaksamlD=1106&DoclD=44&ParagraphlD=1731&Diacratic 

2 Sila rujuk kitab Al-Majmuk, karangan Al-lmam Al-Nawawi 3/251-253 cetakan Dar Al-Fikr 
cetakan tahun 2000. 

bahagian atas. Al-lmam Malik turut berpandangan dengan 
pandangan Imam AI-Syafi N e. 

b) Al-lmam Abu Hanitah berpandangan; kedua tapak tangan 
adalah separas telinga. 

c) Imam Ahmad berpandangan; seseorang itu boleh memilih 
sama ada mengikut pandangan Al-lmam Al-SyatPe atau 
pandangan Al-lmam Abu Hanitah. 

Perbezaan ini hanya kerana beberapa hadith yang pada 
zahirnya bercanggah namun sebenarnya ia tidak bercanggah. 
Antara hadith tersebut ialah: 



/ / 9 / » 9 9 / 9 < < 9 

t)lT lHnj <l!p <>M\ Jip <dil Jj-»j ^ <ijl ^p <dil jlp jJ Jll> jp • 

. LSjUtJl ?U)fl aljj . 3lUfl]l kssil \'i\ <CSjj> jJLp- 4jJu «ijj 

yang bermaksud: 

Daripada Salim bin Abdillah daripada ayahnya bahawa 
sesungguhnya Rasulullah mengangkat kedua tangannya 
separas bahu apabila baginda ingin memulakan salat. 
Riwayat Al-lmam Al-Bukhari 

s s s & s 9 &> 9 s 9 s o 

\$\ 0\T 11-ij allp <>M\ tJLp dJl Jj-»j ti\ dJjJj^Jl jJ dliU jp • 

o "" ^ ,- ! & 1 s i' 

a-Lmo fU^M oljj <uil l^gj c5^Uxj i^" ^.«J^ jij j*^* 

yang bermaksud: 

Daripada Malik bin Al-Huwairith sesungguhnya Rasulullah 
apabila melakukan Takbiratul Ihram, baginda akan 
mengangkat tangannya sehingga setentang dengan kedua 
telinga baginda. Riwayat Al-lmam Muslim. 

Kedua-dua hadith sahih ini seakan-akan bercanggah antara 
satu sama lain. Namun fuqaha dalam Mazhab Al-SyatPe 
mengatakan bahawa yang dimaksudkan dengan "mengangkat 
kedua tangan hingga ke paras bahu" ialah menjadikan kedua 
tapak tangan setentang dengan bahu manakala maksud 

"mengangkat tangan hingga ke paras telinga" ialah menjadikan 
hujung jari-jari tangan adalah setentang dengan telinga. 

Bukankah ini satu perbahasan yang terlalu dalam untuk 
diperbincangkan? 

Bagaimana ada sesetengah individu yang terus mengatakan 
bahawa ketika bertakbir, nabi tidak mengangkat tangannya 
hingga ke paras telinga hanya semata-mata kerana zahir hadith 
yang pertama sedangkan hadith yang kedua turut merupakan 
hadith sahih? Adakah kita hanya ingin berpegang dengan 
hadith yang pertama dan menolak terus hadith yang kedua? 

Seandainya setiap individu Muslim mula meragui kehebatan 
para fuqaha terdahulu di dalam mencarigali hukum daripada Al- 
Quran dan hadith Rasulullah dengan mula mengatakan bahawa 
pandangan fuqaha tertentu bercanggah dengan hadith 
kononnya, ini bemakna kita terpaksa membuka kembali semua 
hadith-hadith yang dipegang oleh para fuqaha yang kononnya 
pandangan mereka bercanggah dengan sunnah Rasulullah. 

Kalau itu yang diinginkan, ini bermakna kita terpaksa 
menghabiskan masa untuk menyelesaikan perbahasan ilmu 
yang telah lama selesai dan kita meninggalkan kewajipan kita 
sebagai seorang muslim dalam memahkotakan kembali Islam 
sebagai kuasa tertinggi negara yang sampai sekarang masih 
belum selesai. 

2. Nabi tidak menyebut ayat "Bismillah" secara zahir sewaktu 
membaca surah Al-Fatihah di dalam solat. 

Menurut pandangan seluruh fuqaha Mazhab AI-SyafPe, 
"Bismillah" adalah salah satu ayat surah Al-Fatihah bahkan 
sesiapa yang tidak membaca Bismillah ketika membaca surah 
Al-Fatihah di dalam solat, maka solatnya adalah tidak sah. Ini 
berdasarkan hadith sahih yang diiwayatkan oleh Ibnu 
Khuzaimah yang berbunyi: 

tP < s & s a> tp a s & s s ^ jj 

<j*?-j\ <UJ> *-*J \j£ +Loj <UP AJ}\ Ju? ^gJjS 0\ :l$iP AJJ\ ^?j <UwUi >\ j£> 

4jI \aJj6 ft^-J\ 

yang bemaksud: 

daripada Ummi Salamah sesungguhnya Nabi s.a.w membaca 
"Bismillahirrahmanirrahim" dan baginda menjadikan Bismillah 
itu ayat (daripada surah Al-Fatihah) 

Dari sudut dakwaan bahawa Rasulullah tidak menyebut 
"Bismillah" secara zahir dalam solat-solat jahriyyah (solat 
Maghrib, Isyak dan Subuh), ia hanyalah salah satu pandangan 
para fuqaha Islam. Ini kerana ada hadith-hadith yang sahih 
yang menggambarkan seakan-akan Rasulullah tidak 
menzahirkan "Bismillah" di dalam solat. 

Walau bagaimanapun, ada juga hadith-hadith sohih yang lain 
yang menjelaskan bahawa Rasulullah menzahirkan "Bismillah". 

Seperti mana yang telah diterangkan sebelum ini, hadith-hadith 
yang seakan-akan bercanggah pada zahirnya adalah tidak 
bercanggah sama sekali. Tugas para fuqaha adalah mencari 
jalan untuk menautkan kembali hadith-hadith yang seakan-akan 
bercanggah ini berdasarkan ijtihad mereka yang kebiasaannya 
akan menyebabkan berlakulah perbezaan pandangan dalam 
menetapkan hukum feqh. 

Saya akan membawakan beberapa contoh hadith-hadith 
tersebut sebagai satu bukti kepada sidang pembaca bahawa 
kita sebenarnya terlalu kerdil jika ingin dibandingkan dengan 
para ulama silam yang mewakatkan diri mereka hanya untuk 
Islam dan ilmu-ilmu Islam. 

a) Contoh-contoh hadith yang menyatakan bahawa Rasulullah 
tidak menzahirkan bacaan "Bismillah" di dalam solat: 

: Jl3 jJ °Jt> 

s s S O O < S S S tf tf o* 

-;S *" -" -' -" 

m % o -- s 

I *.tt 11 tl ' ° t i Itl ° f"' *"* ° * ° .< s --fo-'0^ 

yang bermaksud: 

Daripada Anas beliau berkata: "Aku bersolat bersama 
Rasulullah s.a.w, Abu Bakar, Omar dan Othman namun aku 
tidak pernah mendengar seorangpun di kalangan mereka 
yang membaca Bismillahirrahmanirrahim". Hadith riwayat Al- 
Imam Muslim. 

: cJ\3 2_J\p jp 

S S O O S * ' j O "" o * * * "* o *" *" 

: | 3s.lj£)lj ju^b 3lL_l Tussij lilij <l1p «clSl ^^L^ <iL!l Jj-ij 0\T 

l£jL«jJi aljj . o^J&l Ljj dJ JuiJl 

yang bermaksud: 

Daripada ^Aisyah beliau berkata: "Rasulullah s.a.w membuka 
solat baginda dengan takbir dan baginda membuka bacaan 
dengan membaca: 

(jj^JUJl Lyj dJ JUiJl) 

Hadith ini diriwayatkan oleh Al-lmam Al-Tarmizi 

b) Contoh-contoh hadith yang menyatakan bahawa Rasulullah 
menzahirkan bacaan "Bismillah" di dalam solat: 

: "jJ\ J_*> J\3 53\s3 jp • 

i i. & * & o ' ' ' 1 * o' ' t" * s #6 f 's~os'so' 

+l*j Ij3 li ijl» ci\T J\i3 ILoj <Qp dJl j^U* ^*Bl 3j.lji cJ\T LaS' 

Oljj . a-^-jJ\__> J__gJj j^-jib J_£J <tUl (»****j *W («t^j^ 0^"^ *~' 

lSj\*Ji fU)fl 
yang bermaksud: 

Daripada Oatadah, beliau berkata: "Saidina Anas ditanya: 

bagaimana bacaan Rasulullah s.a.w. ? 

Lantas Saidina Anas berkata: Bacaan Rasulullah adalah 
secara mad (mana-mana hurutyang perlu dibaca panjang 
maka Nabi akan membaca dengan panjang) kemudian 
Saidina Anas pun membaca Bismillahirrahmanirrahim, 
beliau memanjangkan Bismillah (lafaz lah dalam kalimah 

Bismillah dibaca secara dua harakat), beliau 
memanjangkan Arrahman dan memanjang Arrahim. 

Riwayat Al-lmam Al-Bukhari. 

J\3 j^wJi p**i jf- JUA ^i jj »^*~«» J^ 



OTjiJl ab ly Ij j»-?"j)l j^-jJl ^l *^*j fj£i SjJjA ^l «.Ijj 

j^-oT j^Gl Jlii j^oT Jlis ^JOaJl lij *-$«<& ^j-£juJI jIp : A-U lil J»- 

o • * •- • o .* o / / o<cs a? ? ? 

jS\ a)S\ Jl$ jJuWl J j-jiyi j^ *li lilj j-Tl <d)l JL^Llu UJT Jjijj 
<dJl j^U* <dil Jj-ojj olU<? l£$I-i\J ^l ojLj («-^ cS*^ij J^ «X* l^ij 

^s-Lt-j! oIjj (t-U^J ^J-^ 

yang bermaksud: 

Daripada Sald bin Abi Hilal daripada Nu^aim Al-Mujmir 
beliau berkata: "Aku bersembahyang di belakang Saidina 
Abu Hurairah (Saidina Abu Hurairah menjadi Imam) lalu 
beliau membaca Bismillahirrahmanirrahim kemudian beliau 
membaca Umm Al-Quran (surah Al-Fatihah) sehingga 

sampai pada bacaan: (^OaJi Uj j^l» ojia&Ji Js) 

lalu beliau berkata: "Amin" lantas orang lain (makmum) turut 
berkata "Amin". Setiap kali Saidina Abu Hurairah sujud, 
beliau akan berkata "Allahu Akbar" dan setiap kali beliau 
bangkit daripada duduk dalam rakaat kedua, beliau berkata 
"Allahu Akbar". Apabila beliau telah memberi salam, beliau 
berkata "Demi tuhan yang diriku di dalam genggamannya, 
sesungguhnya aku adalah orang yang paling sama bentuk 
solatnya dengan solat Rasulullah berbanding dengan kamu. 

Hadith ini diriwayatkan oleh Al-lmam Al-Nasa ie. 



Al-lmam Al-Nawawi menukilkan di dalam kitabnya, Al- 
Majmu' ucapan yang dinyatakan oleh Ibnu Khuzaimah yang 
berbunyi: 

** t I t i * t i ' ° t I Itl ° titt* * ***-'°-'- J ' -* ° i t(** 

OlUaJi ^2 *+? m _f s j-*-'"^' *^' (***t. .♦$*♦"' ^ : < U;. h a* <«S «Wjj>- jjI J18 

•** J. "* ^ „ * & "* . * * 1*1 -"^ -'-' 

Uj ULi u jLaw Cju ^Lmiu a-L»j <ulP dJJl -U? ,g**Ji jP UUj tw? JuU 
dJuailj 0JU*> «t-^ ^J j^uL» ^iyuJl JaI jup uJwJjl 

Yang bermaksud: 

Kate Abnu Khuzaimah di dalam karangannya: 

"Adapun menzahirkan (membaca secara kuat) 
Bismillahirrahmanirrahim di dalam solat, maka 
sesungguhnya hadith-hadith yang menyatakan perkara 
tersebut telah sahih dan sabit daripada Nabi dengan sanad 
yang bersambung (muttasil) dan tidak diragui lagi di 
kalangan ahli ilmuan bahawa hadith-hadith yang menyokong 
pemahirkan Bismillah adalah hadith-hadith yang sanadnya 
adalah sahih dan bersambung. 

J\ *2 4 lil ^j U-Ui ^l jP 4_X*1« ^S jj Jtt\ JlP jP ^jJc"*- jjI jP • 

: cilS t$-P 



j^i-j-Ji 4 lii j^JLj di«.iy «Ja&i 1-Lij ulp <lL!i ^Jw? <lL!i Jj~jj OlT 

o# o^ ^ tfl 06 ^o^^^^^^Jio^ £ 

^wti 

Daripada Ibnu Khudaij daripada Abdullah bin Abu Mulaikah 
daripada Ummu Salamah Radhiallhu^anha beliau berkata: 

"Rasulullah s.a.w memotong bacaan baginda (membaca 
secara satu-satu dan bukan menyambung kesemua 
bacaannya sekaligus) dengan membaca 

Cl — ils t(H?*jJl j-*^"S' , ' j-U-^ ^J ^ JUi-Jl t^jjl j■<>-'-J' , ^ 1 (*-*») 

Hadith ini diriwayatkan oleh Al-Hakim. 

yang bermaksud: 

Daripada Ibnu ^Abbas radhiallahu anhuma beliau berkata: 
"Nabi s.a.w membaca secara kuat Bismillahirrahmanirrahim". 



Oleh kerana seakan-akan ada percanggahan antara hadith-hadith 
yang sahih ini, berlakulah perbezaan pandangan para ulama di 
dalam menyatukan hadith-hadith ini. 

Dalam Mazhab Al-lmam Al-SyatPe, fuqaha mazhab ini 
berpandangan bahawa sunat dizahirkan Bismillah semasa 
membaca Al-Fatihah di dalam solat kerana Rasulullah sendiri yang 
membacanya secara terang. 

Mereka cuba menyatukan hadith-hadith yang menunjukkan 
bahawa Rasul tidak menzahirkan Bismillah di dalam solat dengan 
hadith-hadith yang menyatakan bahawa Bismillah dibaca secara 
kuat dan jelas dengan beberapa jawapan. 

Antaranya: 

1) Maksud hadith Saidatina 'Aisyah bahawa Rasulullah membuka 
bacaannya di dalam solat dengan (&J&i l>j <& j&Ji) ialah: 

Rasulullah membuka bacaan Al-Quran di dalam solat dengan 
membaca surah: (oyJdi L>j <Js &Ji) iaitu surah Al-Fatihah. Ini tidak 

menatikan bahawa Rasulullah turut membaca Bismillah di 
dalam solat kerana Bismillah sebagaimana yang dipegang oleh 
fuqaha mazhab Al-lmam AI-SyafPe adalah salah satu ayat di 
dalam surah Al-Fatihah. 

2) Hadith Saidina Anas yang menunjukkan bahawa beliau tidak 
pernah mendengar Rasulullah, Saidina Abu Bakar, Umar dan 
Othman membaca Bismillah semasa membaca Al-Fatihah di 
dalam solat adalah bercanggah dengan hadith-hadith sahih 

yang menunjukkan bahawa Rasulullah pernah membaca 
Bismillah secara jelas dan bukan secara bersuara perlahan. 
Bahkan Saidina Anas sendiri pernah meriwayatkan bahawa 
Rasulullah membaca Bismillah di dalam solat. 

Antara jawapan yang diberikan oleh sebahagian para mujtahid 
ialah: 

hadith yang menunjukkan Rasulullah tidak membaca Bismillah di 
dalam solat; ingin menjelaskan bahawa hukum membaca 
Bismillah secara kuat semasa membaca surah Al-Fatihah tidaklah 
wajib namun yang paling baik adalah dengan membaca secara 
kuat berdasarkan hadith-hadith yang menunjukkan Rasulullah 
pernah membaca Bismillah secara kuat. 

Ini dikuatkan lagi dengan hujah: Bismillah adalah sebahagian 
daripada ayat surah Al-Fatihah. Oleh itu sebagaimana ayat-ayat 
surah Al-Fatihah yang lain dibaca secara lantang dan didengari 
ketika solat Maghrib, Isyak dan Subuh, maka begitu juga 
keadaannya bacaan Bismillah yang merupakan salah satu ayat 
surah itu. 



Penutup 

Setelah pembaca sekalian meneliti perbincangan yang berkaitan 
dengan isu Bid^ah ini, Saya ingin membuat beberapa kesimpulan 
yang perlu ditahami secara baik oleh masyarakat muslim: 

1) Apabila sesuatu perbuatan tidak dibuat oleh Rasulullah semasa 
hayat baginda, ia tidak menunjukkan bahawa: pebuatan 
tersebut seandainya dibuat oleh generasi selepas zaman 
Rasulullah, ia adalah bid^ah dan haram. Sepatutnya perkara 
tersebut pelu diteliti oleh ulama Islam adakah ia mengandungi 
unsur-unsur yang diharamkan oleh Islam atau tidak. 
Seandainya ada unsur-unsur yang diharamkan maka pebuatan 
baru itu adalah haram. Seandainya tidak, maka hukumnya 
adalah dibolehkan bahkan berkemungkinan perbuatan tersebut 
akan menjadi wajib dan sunat bedasarkan ijtihad para fuqaha. 

2) Apabila para ulama berbeza pandangan dari sudut hukum feqh, 
maka ia adalah satu rahmat kepada umat Islam dan bukan 
sebagai alat untuk bergaduh dan berpecah-belah. Tidak salah 

bagi mana-mana individu untuk bepegang dengan mana-mana 
pandangan para ulama namun untuk memaksa semua insan 
lain mengikut pandangannya dengan cara meninggalkan 
semua pandangan yang tidak selari dengan pandangannya 
adalah SATU BID^AH yang diharamkan. 

Contohnya amalan bertalqin di kubur, bertahlil dan sebagainya 
adalah masalah-masalah feqh yang telahpun diperbincangkan 
oleh ulama silam semenjak dahulu lagi. Sesiapa yang tidak 
ingin melakukannya maka silakan. Itu adalah hak peribadinya. 
Akan tetapi dia tidak boleh untuk menghalang orang lain 
daripada melakukannya kerana masalah-masalah ini adalah 
masalah-masalah fiqh yang berlaku di dalamnya perbezaan 
pandangan golongan mujtahid. 

3. Apabila seseorang itu ingin mempelajari hukum-hakam, dia 
perlu merujuk kitab-kitab feqh dan bukan kitab hadith 
Rasulullah s.a.w.. Ini kerana para ulama feqh telahpun 
mengkaji nas Al-Quran, hadith Rasulullah dan dalil-dalil yang 
lain sebelum mereka mengeluarkan hukum-hakam yang 
diperah daripada dalil-dalil tersebut. 

Oleh itu tindakan mana-mana individu yang mendakwa 
bahawa: "apabila seseorang itu ingin mempelajari hukum- 
hakam, ia perlu mengikut sunnah Rasulullah dengan cara 
merujuk terus hadith-hadith Rasulullah", tindakan ini adalah 
salah kerana kitab hadith bukanlah kitab untuk mencari hukum 
bagi pihak muqallid. 

Golongan pakar dalam ilmu Islam sahaja (mujtahid) yang 
berhak untuk mengkaji hadith Rasulullah dan dalil-dalil yang 
lain kerana selalunya berlaku percanggahan antara satu dalil 
dengan satu dalil yang lain secara zahirnya yang memerlukan 
akal dan ilmu-ilmu Islam yang cukup tajam dalam 
menyelesaikan percanggahan ini. 

4. Tidak perlu bagi mana-mana individu untuk mencari kebenaran 
yang pada hakikatnya hanyalah satu pandangan sahaja di sisi 
Allah apabila berlaku perbezaan pandangan fuqaha. 

Maksudnya: mana-mana individu yang ingin menghalang orang 
lain daripada menerima pandangan lain yang bercanggah 
dengan pandangan yang ia rasakan bahawa itulah satu- 

satunya pandangan yang betul di sisi Allah, tindakan individu itu 
adalah salah. Ini kerana apabila sesuatu masalah berlaku di 
dalamnya perbezaan pandangan di kalangan golongan 
mujtahidin dalam meletakkan hukum, maka sekalipun kita 
berpegang dengan pandangan yang salah di sisi Allah, kita 
tetap tidak akan berdosa. Lagipun kita tidak mampu untuk 
meyakini seratus peratus bahawa pandangan yang kita pegang 
adalah pandangan yang betul di sisi Allah! 

5. Apabila kita menemui pandangan seseorang mujtahid itu 
adalah bersandarkan hadith yang dhait (lemah), adalah menjadi 
satu kesalahan untuk kita haramkan manusia seluruhnya 
bepegang dengan pandangan si mujtahid tadi hanya semata- 
mata pandangan tersebut bersandarkan hadith dhait. 

Kadang-kadang seseorang fuqaha mempamirkan hadith dhait 
di dalam kitabnya kepada para pembaca kerana zahir hadith 
tersebut lebih mudah untuk ditahami (Qafiyyat al-Dilalah) 
berbanding dengan hadith sahih yang dipegangnya yang 
maknanya agak samar-samar (Zonniyyat al-Dilalah). 

Kadang-kadang para ulama sendiri berbeza pandangan 
terhadap satu-satu hadith. Kadang-kadang hadith yang sama 
dihukum oleh sebahagian ulama dengan hadith dhait 
sedangkan sebahagian ulama mengatakan bahawa hadith 
tersebut adalah kuat (sama ada sahih atau hasan). 

Oleh itu, seseorang muqallid hanyalah diminta untuk mengikut 
pandangan mana-mana mujtahid tanpa perlu mengambil kira 
sama ada dalil yang digunakan oleh si mujtahid itu kuat atau 
lemah. 

6. Saya meminta orang ramai agar tidak terpengaruh dengan 
tahaman yang cuba untuk membid^ahkan beberapa perkara 
cabang yang merupakan titik perbezaan pandangan para ulama 
Islam di dalam menentukan hukum perkara tersebut. 

Orang ramai tidak perlu untuk membuang masa dengan 
membuat perbincangan terhadap hukum-hukum feqh yang 
berlaku perbezaan pandangan di kalangan para ilmuan Islam 
(masalah khilatiyyah) bahkan sepatutnya kita lebih 
mengutamakan perbincangan-perbincangan yang lebih utama 
yang akan membawa ke arah menyelamatkan Malaysia 

daripada jenayah murtad, maksiat, keruntuhan akhlak di 
kalangan remaja dan seribu satu masalah yang lain yang ditaja 
semata-mata untuk menjauhkan masyarakat daripada kembali 
mendaulatkan agama Allah Taala. 

i- s- i- e- i- \ 

Disediakan oleh: 

Hairul Nizam bin Mat Husain. 
9 November 2009, 

Hayyu Asyir, Madinat Nasr, 
Kaherah. 

